﻿I 1 ISTORIC Medicamentele pentru ochi sunt folosite din timpuri străvechi Se cunosc formule de colire din antichitate, în papirusul lui EBERS şi mai apoi din lucrările lui HIPOCRATE si GALENUS La români, cele mai frecvente colire erau sub forma unor turte mici, formate din făinuri, care se aplicau calde, pe globul ocular Altele se prezentau sub forma unor soluţii: macerate, ceaiuri, decocturi şi infuzii din plante (petale de trandafir, rădăcină de revent, coajă de stejar) sau ca unguente, pe bază de grăsimi animale Vechea denumire de colir, care este frecvent folosită şi astăzi poate avea următoarele origini: - limba greacă veche: kollao = aglutinare, întrucât în antichitate preparatele oftalmice aveau consistenţa unei paste sau a unui unguent; - cuvântul grec kollirion, care provine de la kolla = clei, tot datorită formei de paste turtite, umectate cu apă şi aplicate pe globul ocular; - limba arabă kohl = stibină, minereu numit şi „khol el Hhagar” , utilizat pentru colorarea genelor în negru şi pentru a da ochilor strălucire mai mare, cuvântul luând apoi sensul general, de preparate pentru ochi La prepararea medicamentelor oftalmice, încă din vechime se păstra o deosebită grijă, în ceea ce priveşte acurateţea cu care se lucra Ca formă farmaceutică distinctă, Collyria apare prima dată în Farmacopea Română, ediţia a III- a (1892), dar în partea a treia, la Farmacia veterinară, care înscrie trei exemple de colire: cu atropină, nitrat de argint şi opiaceu Medicamentele oculare locale au fost administrate numai sub două forme galenice: soluţii si unguente, ambele multidoze, până în anul 1950, când apar colirele prezentate sub formă liofilizată Colirele in doză unitară au fost dezvoltate abia în 1976, sub numele de oftadoze, prezentate în recipiente de plastomeri (polietilenă) I 2 DEFINIŢII ŞI GENERALITĂŢI Medicamentele oftalmice sunt forme farmaceutice sterile folosite În tratamentul şi pentru diagnosticarea ochiului bolnav sau lezat FarmacopeaRomână X prevede ca monografii de generalităţi: -Oculoguttae (picături pentru ochi, colire): preparate farmaceutice sterile, sub formă de soluţii sau suspensii folosite în tratamentul sau diagnosticarea bolilor de ochi Se pot prezenta şi sub formă de pulberi sterile care se dizolvă sau se suspendă înainte de folosire într-un vehicul steril Această monografie include şi băile oftalmice: condiţii asemănătoare de preparare, conservare şi control, se aplică şi pentru băile oculare, care se prescriu în cantităţi de cel puţin 50 de grame; -Unguenta ophtalmica (unguente oftalmice, oculente): preparate farmaceutice semisolide, care se aplică pe mucoasa conjunctivală Denumirea de preparate oftalmice, provine de la cuvântul grecesc „ophaltomos” = ochi sau medicamente oculare (lat oculus, i = ochi ), de asemenea, mult folosită este şi vechea denumire de colir Preparatele oftalmice se utilizează, în general, pentru acţiune locală şi se aplică pe mucoasa conjunctivală oculară, cornee sau pleoape, gene dar si sub formă de injecţii oculare locale, cât şi pentru acţiune generală Din definiţie reiese o diferenţiere a formelor oftalmice în două mari grupe: 1 -preparate oftalmice destinate tratamentului afecţiunilor oculare, din care cea mai mare categorie o constituie formele lichide, numite şi colire; 2 -preparate pentru oftalmodiagnostic (gr ohtalmos=ochi+dia+gr gnosis=cunoaştere); diagnostic bazat pe reacţia oculară produsă prin instilarea în ochi a unei soluţii cu substanţe specifice; ele sunt utilizate numai de personal specializat, pentru a facilita un examen medical De ex :măresc sau micşorează pupila, sensibilizează ochiul la atingere etc ; -la acestea se mai adaugă o a treia categorie – soluţiile care permit aplicarea, întreţinerea, umectarea sau lubrifierea lentilelor de contact Se cunosc următoarele forme farmaceutice: • picături pentru ochi, colire (oculoguttae, Farmacopea Română X ) Ele conţin concentraţii relativ mari de substanţa medicamentoasă, dar se aplică în cantităţi mici, prin instilare (instiller= a picura) în sacul conjunctival sau pe cornee; • bai oculare, ape de ochi, loţiuni oculare (Oculobalnea): soluţii apoase diluate, pentru spălarea mucoasei oculare (a globului ocular şi a conjunctivei); ele se aplică cu ajutorul unor pahare oculare speciale, cu marginea uşor adâncită Au efect calmant, astringent sau decongestionant; • unguente oftalmice ( unguenta ophtalmica,Farmacopea Română X), numite şi colire moi, sunt unguente sterile pentru aplicarea pe ochi, pleoape, gene; • • spray-uri oftalmice, aerosoli dozaţi, care se administrează pe ochi; injecţii intraoculare : soluţii injectabile care se administrează subconjunctival sau retrobulbar, prin injectare; • pulberi oftalmice: preparate solide sub formă de pudre sterile care se aplică prin insuflare în ochi, cu tuburi speciale; se utilizează mai mult în medicina veterinară; • creioane oftalmice: preparate solide sub forma de mici cilindri, care se utilizează pentru cauterizare (pe bază de azotat de argint); • comprimate oftalmice: preparate solide sub formă de mici discuri, subţiri, care se aplică pe mucoasa oculară; • soluţii pentru lentile de contact: soluţii de întreţinere, umectare şi aplicare, care previn complicaţiile folosirii lentilelor de contact (înlocuitoare de ochelari); • • unguente pentru gene: se aplică pe marginea pleoapelor (în blefarite); inserte oftalmice(denumirea provine de la cuvântul francez inser = a introduce): sunt preparate solide sub formă de lamele ovale, subţiri, transparente, discuri sau cilindri, dar pot fi şi semisolide, gel, film Primele lamele oftalmice au fost preparate pe bază de gelatină, alcool polivinilic, în care era dizolvată sau dispersată substanţa medicamentoasă Se pot folosi şi alte materiale plastice poroase, impregnate cu substanţe active Ele sunt destinate a fi inserate în sacul conjunctival, în scopul unei acţiuni locale sau generale Medicamentele oftalmice oferă următoarele avantaje: • permit să localizeze efectele substanţelor medicamentoase în ochi, evitându-se astfel efectele sistemice nedorite Tratamentul se adresează în special aparatului lacrimal, conjunctival şi tunicii externe a globului ocular, care pot fi sediul unor infecţii sau pot suferi lezări, în care aplicarea locală a diferitelor substanţe active este obligatorie • terapia locală a zonei oculare are avantajul unei acţiuni rapide şi directe, cu concentraţii mici de medicamente Marele avantaj al căii de administrare locală, oculară, în comparaţie cu administrarea sistemică, constă în realizarea unor concentraţii terapeutice mult mai ridicate în ţesuturile respective, mai ales în umoarea apoasă Prin sânge (administrarea pe cale generală) acestea nu sunt posibile datorită existenţei generală hemato-oculare, care se opune în mare măsură absorbţiei medicamentului, ceea ce justifică preferenţa medicilor pentru tratamentul local în oftalmologie Terapia locală este favorizată de sistemul larg de spaţii limfatice, care comunică între ele şi permit o absorbţie rapidă a substanţelor medicamentoase În terapia locală oftalmică se utilizează o gamă largă de forme farmaceutice: soluţii, suspensii, emulsii, soluţii vâscoase, unguente, pulberi, comprimate, aerosoli, inserte, sisteme terapeutice Calea oftalmică permite o aplicare uşoară, rapidă, nedureroasă netraumatizantă, cu ajutorul picătorului, direct sacul conjunctival, în locul inflamat, traumatizat sau infectat Prin mişcările pleoapelor, medicamentul lichid se răspândeste pe toată suprafaţa ochiului Această administrare garantează consinţământul pacientului, în particular, în timpul tratamentului cronic Deşi picăturile pentru ochi sunt destul de uşor de administrat, pacienţii tind încă să le evite Ca urmare, cercetările actuale studiază dezvoltarea unui sistem de eliberare medicamentoasă îndelungată prin utilizarea de diferite procedee care să crească permeabilitatea oculară şi să prelungească durata de acţiune 6 Mult folosită, în mod curent, este şi terapia locală cu unguente oftalmice, datorită aplicării simple şi menajate, în special a unguentelor cu antibiotice 7 De asemenea, prin aplicarea de băi oculare, care se practică uşor, se realizează rapid efecte antiinflamatoare, astringente, antiseptice, calmante 8 Un colir acţionează, în general, asupra corneei, conjunctivei şi în profunzime în ţesutul ocular, dar poate avea şi un efect sistemic Dintre dezavantaje enumerăm : 1 Specificul strict local al leziunilor oculare, sensibilitatea deosebită a mucoasei oculare, care se accentuează în perioada de tratament (când aceasta este inflamată), cât şi importanţa organului văzului impun o serie de exigenţe specifice, privind prepararea, condiţionarea cât şi administrarea colirelor, ca şi pentru medicamentele injectabile 2 Administrarea la nivelul zonei oculare a unor medicamente care au acţiune generală nu dă rezultate, deoarece corneea este puţin vascularizată şi majoritatea substanţelor medicamentoase folosite în terapia oftalmică nu acţionează decât dacă sunt absorbite la nivelul camerei anterioare a ochiului 3 Soluţiile oftalmice, în special, sunt medii prielnice pentru dezvoltarea microorganismelor şi pot produce suprainfecţii 4 Administrarea unei soluţii oftalmice cauzează uneori microtraumatisme şi declanşează mecanismul de apărare a ochiului Datorită bogatei inervaţii a corneei, apar reflexul de lăcrimare, senzaţia de durere şi fotofobie, iritaţie locală, uneori hiperemie, edem al conjunctivitei şi hipersecreţie lacrimală O dată cu lacrimile, se elimină şi soluţia oftalmică, deci substanţa activă se pierde şi respectiv efectul terapeutic este diminuat 5 Durata staţionării soluţiilor oftalmice în ochi este scurtă: de 4-5 minu-te (după alţi autori 5-6 minute) 6 Un alt dezavantaj este determinat de intoleranţa locală a unor colire care produc iritaţii; aceasta are ca urmare eliminarea mai rapidă a colirului, deci şi a substanţei active de către lichidul lacrimal, prin septul nazal I 3 CLASIFICARE Având în vedere gama variată de medicamente oftalmice, clasificarea acestora se poate prezenta în funcţie de : I Natura solventului: - colire apoase ; - colire uleioase ; - colire cu vehicul vîscozifiant II Gradul de dispersie: • Forme lichide: - soluţii ; - suspensii ; - emulsii ; - latexuri • Forme semisolide : -unguente oftalmice • Forme gazoase : - aerosoli ; - spray-uri • Forme solide : - pulberi liofilizate, pudră ; - creioane ; - comprimate ; - inserte ; - sisteme terapeutice III Modul de administrare 1 Colire care se administrează local, fără suport intermediar: Colire multidoze : soluţii sau suspensii (administrate în picături) al căror volum unitar a fost de 15 ml până în 1950 şi a scăzut până la 5 ml, ca o consecinţă a regulii de utilizare a unui colir în termen de 15 zile după ce s-a deschis flaconul (Directiva M S , Franţa , 1975) În prezent 60% din colirele industriale sunt condiţionate în recipiente din plastomeri şi 40% în recipiente de sticla (mai ales sub formă de pulbere liofilizată) ; Colire unitare (colir unidoză), numite şi oftadoze conţin formule clasice, simple, de colire, condiţionate în recipiente din polietilenă, ambalate în cutii a 50 sau 100 unităţi de 0,4 ml, pe pachete de 10 unităţi Se utilizează o singură dată Ele oferă în primul rând avantaje de ordin bacteriologic : bolnavul primeşte, la fiecare instilaţie, o soluţie necontaminată ; posibilitatea de trasmitere a unor germeni microbieni la bolnav, în mediul spitalicesc, este teoretic nulă Se fabrică numai industrial Preparate pentru spălarea externă a ochiului : băi oculare multidoze, livrate împreună cu un pahar ocular, pentru o aplicare ; conţin mai ales extracte de plante şi ape de flori Soluţii chirurgicale apoase, unitare, sterile : - pe bază de formule simple : lacrimi artificiale, injecţii oculare (volum de 5-15 ml), ele sunt rezervate irigaţiei sau injecţiilor intraoculare, în cursul intervenţiilor chirurgicale, de tipul soluţiilor de clorură de sodiu 0,9 % sau al soluţiilor saline echilibrate ; - fie pe bază de macromolecule (metilceluloza, gelatina, acidul hialuronic) utilizate pentru a facilita aplicarea implantelor oculare, sau mai general, a facilita chirurgia în umoarea vitroasa Aceasta grupă este în plina dezvoltare şi la ea se adaugă soluţiile destinate conservării grefoanelor corneene (Banca de ochi) ; Injecţii locale de tip subconjunctival de 1 sau 2 ml, care permit o concentraţie superioară a substanţei active, faţă de cea obţinută prin instilare, mai ales când substanţa traversează greu corneea, cum este cazul multor antibiotice Soluţii pentru lentile de contact : sunt de două tipuri : - soluţii pentru întreţinere, care nu vin în contact cu ochiul, acestea sunt produse de decontaminare şi de curăţire ; - soluţii pentru aplicarea lentilelor de contact, ele vin în contact direct cu mucoasa oculară, sunt fabricate în doze unitare de10 ml ; Unguente oftalmice : sunt din 1988 prezentate sub două tipuri : unguente multidoze, în tuburi de 3-10g şi al căror excipient este cel mai frecvent vaso-lanolina şi unguente unitare, prezentate în capsule gelatinoase moi, sterile(apărute din 1976) ; Pompe portabile pentru administrarea locală a medicamentelor oculare, cu mecanism electronic, care permit irigarea ochilor cu o soluţie de clorură de sodiu 0,9% 2 Colire care se administrează local, utilizând un suport intermediar : Hârtiile pentru diagnostic, utilizat zilnic în sălile de examen oftalmologic ; Se prezintă ca fâşii de 5,5 cm lungime, fie neimpregnate şi gradate simplu, fie impregnate cu fluoresceina, pentru depistarea leziunilor corneene ; Forme farmaceutice care opun rezistenţă la drenajul lacrimal : - inserte extraoculare insolubile, de tip OCCUSERT, apărute în 1973 în S U A , de forma unui rezervor, care elimina, lent, în câteva zile substanţa activă, la nivelul fundului de sac conjunctival După epuizare, insertul este scos şi eventual înlocuit (utilizat în glaucompilocarpină), cu acţiune retard ; - Inserte extraoculare solubile ; acestea sunt preparate sterile, solide, care se introduc în sacul conjunctival, în vederea unei acţiuni locale sau generale ; ele eliberează substanţa, în timpul unei perioade determinate, dintr-un suport polimeric biodegradabil Ele sunt condiţionate individual, în recipiente sterile ; un insert cântăreşte 5 mg şi durează 24 ore, el se dizolva în lichidul lacrimal ; Lentile terapeutice : lentile de contact suple şi hidrofile, dezvoltate din anul 1970, aplicate în serviciu spitaliere specializate Ele au rol cicatrizant Pot fi lentile-pansamente sau lentile-rezervoare (cu medicamente) ; O clasă aparte o constituie produsele para farmaceutice sub formă de : Proteze intraoculare, care au ca scop înlocuirea funcţională a cristalului ; Proteze oculare care caută să restabilească estetica globului ocular Ele se împart în două grupe : - proteze oculare interne care au scopul de a menţine forma globului ocular (primul implant intern - 1884 - MULER) ; - proteze oculare externe, cu rol în menţinerea fundului de sac conjunctival şi de a restabili estetica (1949 - RIDLEI a implantat primul cristal artificial) IV Tipul de condiţionare - colire multidoze ; - colire unitare V Scopul urmărit: - preparate pentru tratamentul afecţiunilor oculare ; - preparate pentru oftalmodiagnostic ; - soluţii pentru lentile de contact ; - înlocuitor de lacrimi ; VI Durata efectului terapeutic : - acţiune imediată : colire apoase ; - acţiune prelungită : suspensii apoase, uleioase, soluţii vâscoase, unguente oftalmice, inserte etc VII Viteza de eliberare convenţională (clasică) : - colire apoase ; - băi oftalmice ; - pulberi şi comprimate pentru colire apoase : Forme oftalmice cu eliberare modificată : - forme oftalmice cu eliberare prelungită : - colire apoase vâscoase ; - colire uleioase ; - suspensii apoase şi uleioase ; - spray-uri oftalmice ; - unguente oftalmice ; Forme oftalmice cu eliberare controlată : - inserte insolubile ; - inserte solubile ; - mini pompe oftalmice ; Forme oftalmice de transport şi eliberare la ţintă : - lipozomi ; - latexuri ; -sisteme încapsulate : - microsfere, microcapsule ; - nanosfere, nanocapsule ; VIII Acţiunea terapeutică : antiinfecţioase, antiinflamatoare, cicatrizante, anestezice locale, midriatice, miotice şi antiglaucomatoase, tratamentul cataractei sedative, de diagnostic, adjuvante în chirurgia oculară etc II CALEA DE ADMINISTRARE Forma farmaceutică de colir este indicată a fi aplicată a fi aplicată local, pe mucoasa conjunctivală oculară, cornee, pleoape, gene, fiind esenţial destinată a realiza o concentraţie tisulară crescută Efectul terapeutic urmărit este în general localizat la teritoriul mucoasei oftalmice, dar se poate vorbi şi de o acţiune sistemică Dacă aceste preparate sunt considerate ca destinate uzului extern, ele pot da local o absorbţie suficientă, pentru a produce uneori şi o acţiune generală Pe de altă parte este important de cunoscut că eventualele leziuni locale, stările inflamatorii permit o absorbţie generală, rapidă Intensitatea şi durata acţiunii unui medicament aplicat la nivelul zonei oculare depinde, pe lângă alţi factori, de exigenţele căi oftalmice: caracteristicile organului văzului II 1 ANATOMIA OCHIULUI Ochiul este un organ preţios şi delicat, ceea ce impune ca preparatele aplicate în contact direct cu acesta, să se prepare după aceleaşi reguli şi exigenţe ca şi preparatele parenterale Plasat în partea anterioară a cavităţi osoase craniene (orbită), ochiul este protejat prin două pliuri ale pielii : pleoapele, mărginite de cili Două dintre ele ne interesează în mod deosebit, deoarece vin în contact cu colirele : conjunctiva şi corneea În secţiune, globul ocular prezintă succesiv : Pleoapele, tapisate în interior de o mucoasă dublă : conjunctiva, aceasta formează joncţiunea între pleoape şi cornee Ea comportă două părţi : una acoperă faţa internă a ploapelor şi alta, corespunde suprafeţei numită albul ochiului Zona de joncţiune a celor două zone constitue fundul de sac conjunctival Conjunctiva este bogat vascularizată Infecţiile microbiene sau corpurile străine care pătrund în ochi produc iritaţie sau inflamaţie, ceea ce conduce la o dilataţie a vaselor sanguine şi are loc o înroşire a conjunctivei Inflamaţiile ţesutului conjunctival sunt denumite conjunctivite Zona conjuctivei este locul principal unde are loc absorbţia medicamentelor Corneea este un ţesut fin, transparent şi nevascularizat, dar bogat în terminaţii nervoase, ceea ce face să fie ţesutul cel mai sensibil din tot organismul Ea este formată din cinci formaţii tisulare: la exterior se află filmul precorneean, epiteliul anterior lipofil, foarte fragil, care permite penetrarea substanţelor lipofile; o lamă elastică numită membrana lui Bowmann, care leagă epiteliul de ţesutul cornean propriu-zis; stroma corneană, ce reprezintă aproape 90 % din grosimea totală a corneei şi este formată din fibre de colagen, fără capilare sanguine (ceea ce o face perfect transperentă) fiind permeabilă numai pentru substanţele hidrofile şi electroliţi şi nu permite trecerea produselor lipofile: urmează membrana bazală Descement şi ultimul strat, endoteliul, foarte bogat în fosfolipide, care permite trecerea numai a substanţelor lipofile Deci pentru a traversa corneea, un medicament trebuie să prezinte proprietăţi amfifile Afecţiunile corneei se numesc keratite fig 2 structura corneei (http://www 4shared com/photo/TiMyf1CM/Shema Structura corneei html Sclerotica, o membrană fibroasă, opacă, vascularizată, are şi terminaţii nervoase; ea este plasată sub conjunctivă, iar în partea anterioară este întreruptă şi continuată de cornee; Coroida racordată, în partea sensibilă, constituită din terminaţiile nervului optic Cristalinul este fixat prin ligamente suspensoare, ataşate la muşchi ciliari Din corpul ciliar se detaşează o membrană, irisul, care joacă rolul unei diafragme, determinând deschiderea circulară a pupilei Irisul separă globul ocular în două camere: partea anterioară închide umoarea apoasă, secretat prin procesul ciliar, care este o soluţie foarte puţin vâscoasă sau corpul sticlos, masă de consistenţă vâscoasă, semilichidă Fig 3 coroida, irisul, sclerotica (www optica-vista ro) II 2 LICHIDUL LACRIMAL Suprafaţa globului ocular este permanent acoperită de lichidul lacrimal (secretat de glanda lacrimală), pe care pleoapele îl etalează continuu, împiedicând uscarea porţiuni expuse la aer şi facilitând închiderea pleoapelor Lichidul lacrimal este recoltat prin intermediul canalelor lacrimale în sacul lacrimal, de unde este apoi evacuat prin canalul nazal, în fosele nazale Filmul subţire de lichid etalat pe suprafaţa globului ocular ce acoperă cornea cât şi conjunctiva, la nivelul fantei palpebrale, are rolul de a asigura condiţiile optime de viziune şi funcţionare normală a ochiului El nu are numai un rol optic, dioptrie -aer -cornee, ci şi metabolic, nutriţia ţesutului cornean, dar asigu-ră totodată şi apărarea imunologică, protecţia barieră fiziologică şi curăţirea mecanică a suprafeţei corneene, prin eliminarea corpilor străini Filmul lacrimal se compune din trei straturi principale suprapuse : - stratul interior cu celulele epiteliale ale stratului cornean, în stare de repaus cu grosimea de 0,02-0,05 micrometrii şi format în special din mucină, un mucopolizaharid, care prin grupele sale hidrofile se leagă de celelalte straturi ; - stratul intermediar, de circa 7 micrometrii, o soluţie mucinică, care conţine 98-99% apă, albumine şi globuline, care asigură lichidului lacrimal o anumită capacitate de tamponare, cât şi săruri minerale, o enzimă numită lizozim, cu proprietăţi de “liză” a macromoleculelor lipoproteice microbiene Această enzimă asigură acţiunea antimicrobiană a lichidului lacrimal Mai conţine mici cantităţi de săruri organice -deasupra se află un strat lipidic de 0,1 micrometri,cu rol de protecţie Volumul mediu al lichidului lacrimal este la adult între 7-10 microlitri ; el poate să ajungă în stare de repaus la 30 microlitri Deci între pleoape şi globule ocular se află echivalentul a 1-2 picături de film lichid Caracteristicile fizico-chimice ale lacrimilor sunt : marea diversitate a valorilor pH-ului lacrimilor, care se întinde pe o scară de la 5,2-6,8 ; amplitudinea şi frecvenţa fluctuaţiilor sunt zilnice ; ele depind de fiecare individ Dacă ochii sunt deschişi, se stabileşte un echilibru cu CO2 din aer şi pH-ul urcă la 9 într-un minut Închiderea pleoapelor produce o acidifiere rapidă pH-ul normal are valorile cuprinse între 7,1-7,6 , apropiat de acela al sângelui ; temperatura lichidului lacrimal este de 30-35 grade C, când ochii sunt închişi ; ea creşte cu 0,5 grade C dacă ochii sunt deschişi În absenţa clipirii, temperatura scade cu 1 grad C De asemenea suprafaţa globului ocular are o temperatură variabilă, în funcţie de locul de măsurare – corneea este mai rece, lacrimile mai calde; capacitatea tampon a lacrimilor este mică : tamponul carbonat este principalul sistem de reglare a pH-lui lacrimal, dar la acest echilibru mai participă unele proteine ca lizozimul (proteină bazică) sau albumina (proteină acidă) şi chiar mucina (alcalină); vâscozitatea lacrimilor se situează în domeniul de 1,3-5,9 m Pa s şi scade în momentul închiderii pleoapelor ; ea provine mai ales datorită prezenţei lipidelor şi formării unui film rigid prin agregarea proteinelor ; osmolalitatea lichidului lacrimal este legată de ionii dizolvaţi şi mai puţin de proteine ; are valoarea medie de : 318 m moli/kg În cursul zilei se observă o hipertonicitate, cu un nivel de concentraţie de 1,43 m moli/kg/h Tensiunea superficială a stratului lipidic precornean are valorile cuprinse între 46-71 dyn/cm În mare, lichidul lacrimal conţine cantităţi mici de proteine, clorură de sodiu circa 0,78% şi bicarbonat de sodiu, circa 0 2% El conţine şi acid carbonic şi este tamponat la pH în jur de 7, asemănător cu cel al plasmei sanguine II 3 CIRCULAŢIA SANGUINĂ OCULARĂ Ochiul este hrănit cu sânge care vine de la două artere majore : vasele retinale şi vasele ciliare (sau uveale) Arterele retinale intră în globul ocular împreună cu nervul optic şi apoi se ramifică în discul optic şi hrănesc părţile interioare ale retinei Vena retinală drenează sângele şi părăseşte globul ocular prin acelaşi loc prin care intră artera retinală, apoi se scurge prin sinusul cavernos sau în vasele orbitale Arterele ciliare intră în globul ocular prin mai multe locuri Aceste artere includ două artere ciliare posterioare lungi, câteva artere ciliare anterioare şi un număr variabil de artere ciliare posterioare scurte În corpul ciliar, la baza irisului, artera ciliară posterioară lungă şi artera ciliară anterioară se unesc, pentru a forma cercul arterial al irisului Sângele din coroidă şi din zona anterioară este drenat prin venele vortex în vena orbitală Sângele din sclerotica posterioară este drenat în venele ciliare posterioare Există plexuri venoase în epliscleră şi intrascleră, care comunică cu venele subconjunctivale şi conjunctivale şi primesc umoare apoasă drenată de către canalele colectoare de la canalul SCHLEMN Medicamentul administrat în partea anterioară a ochiului este înlăturat eficient prin difuzia în circulaţie şi/sau curgerea prin canalul Schlemn Prin urmare, medicamentul instilat topic nu atinge concentraţii eficiente în partea posterioară a ochiului În alte cazuri, singura metodă utilizată o constituie injecţiile : subconjunctivale, retrobulbare, intraoculare, intravitrale ş a III FORMULAREA COLIRELOR Cele mai multe preparate oftalmice sunt formulate sub formă de soluţii sterile, izotonice şi tamponate, deoarece majoritatea substanţelor active sunt solubile în apă Forma farmaceutică de soluţie este preferată, deoarece se administrează mai uşor, sub formă de picături Cu toate acestea, în situaţiile în care există o solubilitate limitatăsau când este necesară o prelungire a acţiunii terapeutice, sunt indicate sistemele disperse ca suspensii, geluri, unguente, inserte, sisteme terapeutice Colirele, ca forme farmaceutice sterile trebuie să răspundă la aceleaşi condiţii cerute pentru soluţiile injectabile La aplicarea unui colir în ochi, acesta se comportă ca un corp străin, putând declanşa, după caz : închiderea pleoapelor, lacrimare, o reacţie dureroasă, o înroşire a conjunctivei De aceea, pentru ca aceste două reacţii să fie minime sau să nu aibă loc, cât şi pentru a se opune tendinţei de eliminare a colirului din ochi, în formularea preparatelor oftalmice se va ţine seama de următorii factorii : sterilitate, izotonie, izohidrie, stabilitate, toleranţă, lipsa particulelor insolubile (pentru soluţii), toxicitate, timpul de contact cu mucoasa oculară şi penetraţie Aceste condiţii specifice implică alegerea substanţei medicamentoase, selectarea de solvenţi, vehicule, excipienţi şi adjuvanţi, stabilirea metodei de preparare, alegerea recipientelor de condiţionare primară şi ambalajul, cât şi a condiţiilor optime de depozitare De asemenea, în alegerea formei farmaceutice, se va avea în vedere locul de acţiune a colirului, dacă se urmăreşte o terapie locală sau sistemică, în fiecare caz intervin o serie de factori, ce influenţează efectul terapeutic III 1 STERILITATE Prin definiţie, colirele sunt forme sterile, pe toată durata de valabilitate şi administrare Ochiul sănătos prezintă o mare capacitate de apărare faţă de acţiunea microorganismelor, epiteliul cornean constituind o barieră faţă de infecţii Când corneea este lezată, ea este mai sensibilă decât alte ţesuturi la infecţii, datorită absenţei vascularizaţiei În cazul distrugerii corneei, bacteriile pot pătrunde până în stroma şi, prin dezvoltarea lor, provoacă ulceraţii grave putând duce la pirderea ochiului Germenul cel mai periculos, la acest nivel, este Pseudomonos aeruginosa,care secretă o enzimă ce lezează colagenul şi deci fibrele ţesutului cornean O rană superficială (care nu totdeauna este uşor vizibilă, nici dureroasă), poate fi periculoasă pentru penetraţia bacteriană, pe care o permite O uşoară eroziune poate apărea accidental din cauza unei utilizări necorespunzătoare a lentilelor de contact Dacă epiteliul cornean este intact, riscurile sunt mai mici, deoarece eventualele bacterii prezente sunt rapid antrenate şi eliminate prin lichidul lacrimal, care de altfel conţine lizozim, enzimă cu acţiune antibacteriană Alţi contaminanţi ai soluţiilor oftalmice sunt : Ps fluorescens, Ps pyoceanea, Staphilococcus aureus Escherichia coli, Proteus vugaris, Bacillus subtilis Sterilitatea colirelor este asigurată prin următoarele procedee : - sterilizare ; - preparare pe cale aseptică ; - filtrare sterilizantă ; - adăugare de substanţe conservante antimicrobiene ; - combinarea procedeelor menţionate, ţinându-se seama de proprietăţile fizico-chimice ale substanţelor medicamentoase Pentru majoritatea soluţiilor oftalmice se prevăd procedeele de sterilizare în recipientul de condiţionare definitivă : - autoclavarea (cu vapori sub presiune, la autoclav)la 121 grade C, timp de 15-20 minute sau la 115 grade C, timp de 25-30minute (în industria de medicamente - sterilizarea la 98-100 grade C, timp de 30 minute (în farmacie) Sterilizarea prin vapori sub presiune în autoclav se aplică la soluţiile sau suspensiile apoase de medicamente termostabile Ustensilele şi recipientele din sticlă şi porţelan se sterilizează prin încălzire cu aer cald, în etuve la 180 grade C, 60 minute, iar vehiculele uleioase la 140 grade C, 3 ore sau la 160 grade C, 2 ore În industrie, pentru recipiente, dopuri, picătoare din polietilenă sau din alte materiale plastice se recomandă sterilizarea cu oxid de etilen Operaţia de sterilizare este obligatorie pentru colirele unidoze care sunt destinate ochiului traumatizat sau folosirii în urma unei intervenţii chirurgicale ; la aceste colire adăugarea de conservanţi nu este permisă, preparatele putând devenii iritante Sterilizarea soluţiei oftalmice se realizează după divizarea în recipiente sterile, respectând condiţiile de prelucrare aseptică Procesul de bază pentru realizarea de medicamente oftalmice sterile îl prezintă prepararea pe cale aseptică Filtrarea sterilizantă se aplică soluţiilor oftalmice cu substanţe termolabile ; se utilizează filtre speciale, bacteriologice, din materiale poroase sau membrane filtrante care reţin microorganismele şi sporii, toate operaţiile efectuându-se pe cale aseptică, cu ustensile, recipiente şi vehicule sterilizate în prealabil În farmacie, pentru cantităţi mici de soluţie, se utilizează filtre care se pot adapta la o seringă hipodermică Cele mai moderne sunt filtrele Millipore, Sartorius, membrane filtrante, constituite din esteri de celuloză, cu dimensiuni şi porozitate variabile, fixate pe un suport poros, rigid, care se adaptează la seringă Filtrele sunt spălate, sterilizate şi păstrate în condiţii aseptice Este de preferat ca aceste filtre (condiţionate în ambalaj steril) să se utilizeze o singură dată Eficacitatea filtrului depinde şi de alţi factori ca : pH-ul soluţiei, absorbţia de substanţă medicamentoasă pe filtru, sarcinile electrice ale filtrului şi bacteriilor, de tipul de filtrare, presiunea folosită (pozitivă sau negativă-vid) Spălarea şi sterilizarea filtrelor sunt dificile ; există riscul de a se dezvolta bacterii în interiorul filtrului ; de asemenea, unele substanţe reţinute pe filtru pot impurifica soluţia care se va filtra ulterior prin acesta Adăugarea de agenţi antimicrobieni este indicată pentru soluţiile apoase oftalmice multidoze În formularea colrelor se vor evita eventualele interacţiuni între substanţa medicamentoasă şi conservant şi se va realiza totodată o corelaţie cu pH-ul optim de activitate a conservanţilor O problemă particulară a colirelor este aceea a menţinerii sterilităţii în cursul utilizării lor Pentru colirele administrate în picături, în cursul fiecărei prelevări preparatul poate fi contaminat, cu consecinţe posibile ca : dezvoltarea de culturi microbiene, modificarea pH-lui, degradarea substanţelor active şi infecţia ulterioară a ochiului Posibilitatea de a evita această contaminare o constituie adăugarea de conservanţi antimicrobieni, dar şi realizarea de recipiente de condiţionare adecvate Conservanţii utilizaţi trebuie să fie bacteriologic activi în concentraţii compatibile, cu o bună toleranţă locală Ei vor fi selecţionaţi ţinând seama de compatibilitatea cu componentele asociate în formula de colir În unele cazuri, însăşi substanţa activă este antiseptică Asigurarea sterilităţii, factor obligatoriu pentru preparatele oftalmice, în cazul colirelor multidoze, se realizează prin adăugarea de borat fenilmercuric, clorură de benzalconiu, diacetat de clorhexidină (F R X), în concentraţia care să confere autosterilitatea produsului începând din prima oră după preparare Utilizarea conservanţilor este interzisă pentru un grup de produse oftalmice cum sunt : mioticele, soluţiile irigatoare din chirurgia oculară şi produsele enzimatice care se folosesc intraocular, în timpul operţiilor pe ochi În acest caz, există un risc de toxicitate când colirele conţin conservanţi Aceste produse vor fi condiţionate în recipiente uni-doză, sterile La colirele fabricate industrial, sterilizarea soluţiei se poate realiza fie înainte de divizarea ei în recipiente sterile în condiţii aseptice, fie în final, după condiţionarea primară În nici un caz, un colir nu se va utiliza mult timp după prima deschidere a recipientului (maximum 15 zile) Pentru studiile de sterilitate sunt precizate condiţiile de prelevare a soluţiilor oftalmice, în F R III 2 IZOTONIE Lacrimile lubrifiază continuu suprafaţa ochiului, datorită mişcării ploapelor Ele sunt izotonice şi menţinute la un pH vecin cu 7,4 În mod ideal soluţiile oftalmice trebuie să fie izotone cu lichidul lacrimal, dar tonicitatea soluţiilor are importanţă numai în momentul administrării După instilare în ochi colirele sunt imediat diluate în filmul lacrimal care impregnează suprafaţa corneei şi este de dorit ca, în măsura posibilităţilor să nu se modifice acest echilibru Presiunea osmotică nu influenţează pasajul medicamentelor, decât în măsura în care hipotonicitatea sau hipertonicitatea alterează sau deteriorează stratul epitelial provocând iritaţii Distincţia între izotonicitate şi izoosmoză nu are însă o valoare practică semnificativă la soluţiile oftalmice Dacă se administrează cantităţi mici de lichid (1-2 picături), instilarea nu are nici o influenţă Din punct de vedere osmotic, soluţiile a căror concentraţie corespund la o soluţie 0,62% clorură de sodiu nu par a provoca intoleranţă Din contră în cazul aplicării de volume mari (băi oftalmice), izotonia trebuie să fie riguroasă Un colir hipertonic provoacă imediat o secreţie de lacrimi, care diluează lichidul instilat Aceasta se explică prin faptul că de ambele părţi ale epiteliului corneean se exercită o presiune osmotică Dacă picătura oftalmică are o presiune osmotică diferită de cea a lichidului lacrimal, se produce transportul prin membrană către concentraţia mai mare La variaţii mai mari de concentraţii pot apare dureri şi iritaţie De aceea este necesar ca soluţiile oftalmice să prezinte o presiune osmotică în limitele fiziologice În mod ideal, ele trebuie să aibă aceeaşi presiune osmotică cu lichidul lacrimal, care este aceeaşi cu a sângelui În mod corect nu este vorba de izotonia soluţiilor oftalmice ci de izoosmoză, deoarece lichidul transportor nu este intravazal În domeniul clinic, s-a obişnuit să se folosească termenul de izotonie deşi nu este sinonim Domeniul de tonicitate, care nu dă dureri, se incadrează între slab hipotonic şi puternic hipertonic, co-respunzător unei concetraţii de clorură de sodiu cuprinsă între 0,7-1,4% Tonicitatea picăturilor pentru ochi este cuprinsă între 250-300 mosmoli/kg-1 Soluţiile hipertonice sunt mai bine tolerate decât cele hipotonice ; aceasta are o mare importanţă, deoarece concentraţiile eficiente ale unor substanţe (sulfamidele), conduc la soluţii hipertonice Soluţiile hipotonice pot cauza temporar edem al corneei, care are ca rezultat o micşorare a vederii, iar soluţiile hipertonice pot produce un disconfort, datorită inabilităţii rapide a lacrimilor de a dilua soluţia De aici apare necesitatea de a ajusta tonicitatea colirelor hipotone cu clorură de sodiu În caz de deficienţă a filmului lacrimal, pacientul nu tolereză soluţii neizotonice; astfel, lacrimile artificiale care se utilizează trebuie să fie izotonice Izoosmoza colirelor este necesară atunci când ele se aplică pe ochiul operat, în cazul băilor oftalmice cât şi în cazul colirelor indicate pentru tratamente de lungă durată F R X prevede ca soluţiile hipotonice să se izotonizeze ; când masa substanţei active este sub 1 % (m /m ), calculul se va efectua conform formulei de la Injetabilia Soluţiile oftalmice coloidale nu se izotonizează Datorită naturii complexe a preparatelor oftalmice, este mult mai uşor să se prepare la început colire fără agenţi de ajustare a osmolarităţii, după care se creşte osmolaritatea până la valoarea izoosmotică, prin adăugarea unor cantităţi necesare de agenţi izotonizanţi Câteodată, colirele pot fi hipertonice, chiar fără a adăuga nici un agent de ajustare a osmolarităţii, fapt datorat concentraţiei mari de substanţă activă, din raţiuni terapeutice În acest caz, pentru s micşora posibilitatea apariţiei de iritaţii oculare şi disconfort, se utilizează cantităţi minime din alte componente, asociate în formulă Ca soluţii izotonice se utilizează : clorura de sodiu 0,9 % ; azotat de sodiu (potasiu) 1 45 % (concentraţia izotonică 1,62 %) pentru săruri de argint şi soluţia deacid boric 1,8 % pentru săruri de alcaloizi (concentraţia izotonică 1,9 %) Pentru calculul izotoniei se pot utiliza, de asemenea, tabele cu scăderea puncte- lor de congelare, cu echivalenţi în clorură în clorură de sodiu sau diferite monograme III 3 IZOHIDRIE Un rol important în asigurarea stabilităţii fizico-chimice a substanţelor medicamentoase, a toleranţei, penetraţiei prin cornee, deci a eficacităţii terapeutice, îl are realizarea unui pH adecvat Capacitatea tampon a lichidului lacrimal este mai slabă decât cea a sistemului hemoglobină/peroxihemoglobină din sânge PH-ul lichidului lacrimal este de 7,4 (7,35-7,95), deci uşor alcalin prin pierderea dioxidului de carbon, valori la care multe substanţe utilizate în colire sunt instabile, deci realizarea unui pH apropiat de cel fiziologic, izohidria, nu este întotdeauna posibilă S-a determinat experimental că valorile pH-ului tolerate de ochi variază între 7,5-9,5 ; soluţiile uşor alcaline fiind mai bine tolerate de ochi decât cele acide De aceea se caută un pH optim, ca rezultat al unui compromis, ţinând seama în primul rând de stabilitatea chimică, solubilitate, de permeabilitatea celulară a medicamentului (cazul alcaloizilor, în general mai difuzibili în starea de bază neionizată) cât şi de toleranţa oftalmică Valoarea de pH la care stabilitatea substanţei este optimă este denumită valoarea euhidrică a pH-lui Alegerea valorii pH-lui colirului este în funcţie de asigurarea stabilităţii substanţei şi în al doilea rând de asigurarea toleranţei la nivelul zonei oculare Farmacistul trebuie să realizeze colire cu un pH cât mai apropiat de cel fiziologic, numai dacă substanţele medicamentoase sunt stabile la acest pH, deci se acordă prioritate pH-ului de stabilitate fizicochimică a substanţelor active = pH euhidric La valori mici de pH (exemplu : picăturile pentru ochi cu sulfat de atropină pH=4-5,5, tetracaină pH =4-6), sensibilitatea ochiului este considerabilă Un domeniu de pH cuprins între 7-9 nu este dureros ; valori de pH sub 3,5 şi peste 10,5 dau durere după aplicarea unui colir Problema solubilităţii se pune pentru sulfamide, mai uşor solubile în mediu alcalin, cât şi pentru alcaloizi, mai solubili în mediu uşor acid Permeabilitatea celulară are de asemenea importanţă, Se ştie că membrana celulară este în general mai permeabilă pentru o moleculă neionizată, bariera lipofilă celulară fiind mai accesibilă pentru acestea Acest concept este aplicabil şi în cazul epiteliului corneean, la nivelul căruia resorbţia are loc printr-un mecanism de difuziune pasivă Astfel, o soluţie de pilocarpină, va fi mai puţin rapid activă la pH 4 decât la pH 7 Aceeaşi remarcă se impune pentru un anestezic local : cocaina Experimentarea clinică arată, câteodată, că există în unele cazuri un pH optimal pentru buna toleranţă oftalmică Astfel, un colir pe bază de bromhidrat de scopolamină este bine tolerat la pH 6,5 dar devine dureros la pH 7,5 Un colir cu cocaină va fi bine acceptat la pH = 6,1, dar devine dureros la pH = 6,8 Studiile de toleranţă pot fi utilizate pentru a aprecia pH-ul optimal al unui colir Ele trebuie să ţină seama de reacţiile subiective : lăcrimare, fotofobie, senzaţie dureroasă dar, şi de date obiective, ca hipertermia conjunctivei În studiul unei noi formulări de colir, este util să testăm soluţiile la pH-uri diferite, pentru a găsi zona de pH optimală Lichidul lacrimal are o anumită capacitate tampon asupra colirului ; imediat după aplicare are loc o intensificare a secreţiei lacrimale şi prin tamponare se înlătură declanşarea durerii, datorită apropierii de pH-ul fiziologic Datorită administrării sub formă de picături a soluţiilor oftalmice, lichidul lacrimal prin sistemele tampon (hidrogenocarbonat de sodiu, proteine) are capacitatea de tamponare a colirelor cu pH diferite de al lichidului lacrimal, prin intensificarea secreţiei de lacrimi Soluţia izotonică de acid boric (1,9%) cu pH = 4,5-5 nu produce senzaţii de durere la administrare Valoarea de pH convenabilă diferă de la o substanţă la alta În general, se vor utiliza, pentru tamponare, soluţii cu capacitate tampon slabă Se indică o tamponarea a colirelor numai pentru abateri mari de pH, deoarece în celelalte cazuri intervine capacitatea de tamponare a lichidului lacrimal (exemplu : tartratul de adrenalină, colhidratul de pilocarpină) , dar pentru băile oculare izohidria este obligatorie În acest caz, capacitatea de tamponare a lacrimilor nu poate avea efect, deoarece volumul soluţiei cu care ochiul vine în contact este mare ; de aceea băile oculare trebuie să fie izotone şi euhidrice Pentru ajustarea pH-ului se utilizează acidul boric sau bicarbonatul de sodiu Se mai pot utiliza soluţii tampon diferite ca : - tampon borat (acid boric/borax) cu pH = 6,8-9,1 ; - tampon fosfat (fosfat monosodic/fosfat disodic) cu pH = 4,5-8,5 ; -tampon citrat (acid citric/citrat de sodiu) cu pH = 2,5-6,5 Componentele sistemelor tampon trebuie să fie stabile la autoclavare, netoxice pentru ochi în concentraţiile utilizate Soluţiile tampon borat şi fosfat sunt incompatibile cu unele săruri de alcaloizi şicompuşi anorganici, incluzând sărurile de zinc Tamponul borat formează chelaţi cu poliolii (glicerol), alcool polivinilic Tamponul borat are o bună toleranţă dar şi o uşoară putere bacteriostatică, asigurând o mai bună protecţie ca tamponul fosfat, la o contaminare microbiologică Sistemul tampon selectat va trebui să aibă capacitatea de a menţine pH-ul colirului, fără a specifica limitele din timpul păstrării, dar trebuie să permită lichidului lacrimal să ajusteze pH-ul preparatului la valoarea psihologică, după instilarea în ochi În general, valoarea concentraţiilor sistemelor tampon este cuprinsă între 500-200 milimoli, dar cel mai frecvent sub 100 milimoli În cazul substanţelor slab acide sau slab bazice, capacitatea intrinsecă a tamponului este adecvată, fără adăugarea de alte sisteme tampon III 4 STABILITATE În general, stabilitatea unui medicament oftalmic diferă de la o formă farmaceutică la alta Cele mai puţin stabile sunt formele lichide – soluţiile apoase, care sunt expuse alterărilor Factorii care influenţează reacţiile de degradare sunt grupaţi în : • factori externi : aerul lumina, temperatura ; ei pot fi mai uşor controlaţi printr-o condiţionare şi o depozitare adecvate ale colirelor Stabilitatea substanţelor medicamentoase din soluţiile oftalmice este asigurată prin utilizarea de apă fiartă, pentru dezaerare, înainte de preparare sau prin înlocuirea aerului din flacon cu un gaz inert, azot în cazul fabricării în industrie De asemenea , se indică repartizarea în recipiente de condiţionare primară, de culoare brună (pentru foto-protecţie) şi depozitarea colirelor la loc răcoros, ferit de lumină • factori interni : natura substanţelor active şi auxiliare (solvenţi, adjuvanţi), pH-ul soluţiei Multe substanţe utilizate în colire sunt oxidate la aer şi-şi scad activitatea Apa, solventul larg folosit la prepararea colirelor, favorizează cele mai multe reacţii de descompunere, din care, degradarea hidrolitică este cea mai frecventă Mai pot avea loc reacţii de oxidare, reducere, decarboxilare, apariţia de precipitate sau colorarea soluţiei Pentru a evita alterările, se adaugă adjuvanţi ca : antioxidanţi, chelatanţi şi fotoprotectori Înlocuirea apei cu un solvent anhidru, hidromiscibil, de tipul propilenglicolului sau polietilenglicolilor lichizi nu este posibilă deoarece aceşti solvenţi sunt iritanţi pentru ochi În locul apei se poate folosi uleiul de floarea soarelui neutralizat şi sterilizat Dacă nu se poate realiza stabilitatea substanţelor în soluţie apoasă, atunci se prepară soluţii cu agenţi vîscozifianţi, care încetinesc viteza de hidroliză, sau se recurge la forma de suspensie O altă posibilitate constă în liofilizarea substanţelor şi dizolvarea “ex tempore” în solventul adecvat, pentru a obţine un colir lichid Unele substanţe auxiliare, ca polisorbatul 80, clorura de benzalconiu şi altele, pot favoriza reacţii de oxido-reducere, grăbind colorarea soluţiei oftalmice în timp (colirele cu cloramfenicol, sulfacetamidă) PH-ul este factorul primcipal care asigură stabilitatea substanţelor în soluţie ; acest pH este dat de solvent (apa distilată), de substanţele care se dizolvă în apă, cât şi de recipientul de condiţionare primară – sticla, care poate ceda din alcalinitate soluţiei oftalmice, cu care vine direct în contact Cea mai mare parte a alcaloizilor şi anestezicelor locale utilizate în terapia oftalmică sunt esteri şi săruri care hidrolizează în soluţie apoasă şi la care viteza de hidroliză este dependentă de pH Pe baza studiilor de stabilitate în timp, la diferite valori de pH, s-a stabilit cinetica de hidroliză pentru fiecare substanţă în parte De aceste studii se ţine seama în formularea unui colir industrial S-a constatat că soluţiile oftalmice care prezintă un pH ce asigură o stabilitate îndelungată nu sunt bine tolerate Astfel, la formularea colirului este necesar să se facă, după cum s-a prezentat, un compromis între valoarea de pH, toleranţă şi efectul terapeutic, dar în primul rând se ţine seama de asigurarea stabilităţii substanţei şi în al doilea rând de toleranţă Medicamentele oftalmice preparate în farmacie se păstrează timp scurt, maximum 2 luni (dacă conţin conservant) şi 15 zile după deschiderea flaconului, pentru utilizare Formele industriale au un termen de valabilitate între 1-5 ani La aceste preparate, concentraţia în substanţă nu trebuie să scadă sub 90% ca de altfel la toate specialităţile farmaceutice, pentru timpul prevăzut pe recipient şi ambalaj III 5 TOLERANŢA, LIPSA DE TOXICITATE O importanţă deosebită o are modul de formulare a preparatelor oftalmice în vederea realizării de medicamente bine tolerate la nivelul zonei oculare Tolerabilitatea este strâns legată de eficienţa terapeutică, asigurând o biodisponibilitatea optimă Prin structura anatomo-fiziologică ochiul este puţin vascularizat, dar foarte sensibil (sclerotică şi corneea fiind zone cu terminaţi nervoase) , reacţionând la iritaţiile chimice şi fizice prin declanşarea lacrimilor Astfel, prima reacţie care apare la aplicarea unui colir este senzaţia de durere, ca urmare a excitării nervilor oculari, urmată de declanşarea lacrimilor ; fenomenele sunt de lungă durată, dar ele influenţează efectul terapeutic Toleranţa colirelor depinde de natura substanţei active, de concentraţie, de izotonomie, de vehicul, izohidre, adjuvanţi (sistem tompon, agenţi de stabilizare conservanţi etc ) Pentru a traversa corneea şi a produce un efect terapeutic optic, substanţele medicamentoase trebuie să prezinte proprietăţi amfifile (să fie solubile atât în lichidele apoase cât şi în lipide) Această caracteristică este inpusă de structura corneei, care la suprafaţă este formată din celulele epiteliale bogate în substanţe lipoide, fiind un obstacol pentru trecerea electroliţilor – comportându-se ca o membrană semipermeabilă (permite doar trecerea apei) Straturile imediat următoare, stroma sunt permeabile pentru substanţele hidrofile (substanţele lipofile nu penetrează) Astfel se explică penetraţia prin cornee a alcaloizilor şi anestezicelor de bază ; pe de altă parte, substanţele ionizabile pot traversa corneea pe calea lichidului extracelular, în cantităţi direct proporţionale cu mărimea moleculelor şi respectiv a ionilor Datorită proprietăţilor fizico-chimice unele substanţe medicamentoase sunt iritante şi produc durere la administrare : anestezicele locale sub formă de clorhidraţi, ionii metalelor grele (zincul), produşi cuaternari de amoniu în concentraţii mari ; mai bine tolerate sunt nitratul de pilocarpină decât clorhidratul, sulfatul de zinc decât clorura, clorhidratul de epinefrină decât tartratul etc Aceste substanţe, care în soluţie disociază în ioni, se absorb pe membrana corneei, creînd concentraţii mari în anumite puncte, provocând leziuni dureroase la interfaţa ţesut-lichid în mod asemănător soluţiilor hipertonice Potenţialul de iritare oculară este dependent de natura şi pH-ul substanţei, tipul (slab sau tare) şi concentraţia sistemului tampon ales, de vehicule şi adjuvanţi care pot cauza reacţii de sensibilizare Reacţii alergizante pot fi date mai ales de : anestezice locale, sulfamide, antibiotice, corticosteroizi, ionii metalelor grele (zincul), compuşii de amoniu cuaternar în concentraţii mari Solvenţii anhidri (propilenglicolul, polietilenglicolul 400) nu sunt indicaţi pentru prepararea colirelor, datorită senzaţiei de arsură şi higroscopicităţii mari Substanţele tensioactive pot prelungi durerea, prin întârzierea eliminării substanţei medicamentoase absorbite de către lacrimi, iar în concentraţii mari, pot provoca leziuni superficiale, datorită denaturării proteinelor corneei Soluţiile oftalmice uleioase nu au acţiune iritantă, ele sunt emoliente şi mai bine tolerate şi au totodată un efect prelungit Toleranţa se realizează printr-o tonicitate corespunzătoare, o valoare adecvată de pH şi prin prevenirea impurificării microbiologice Stabilitatea, eficacitatea şi toleranţa care asigură o biodisponibilitate optimă medicamentelor oftalmice depind de o serie de factori (interni – natura şi concentraţia substanţelor medicamentoase, natura solventului, natura substanţelor auxiliare folosite, izotonie, pH şi externi – lumină, temperatură,aer) care concură la realizarea de preparate neiritante şi sterile pe toată durata de administrare Producerea unei iritaţii (care este de obicei cumulativă) creşte brusc secreţia lacrimală şi ca urmare are loc diluarea principiului activ şi antrenarea sa în fosa nazală, cu piederea eficacităţii terapeutice Efectul terapeutic al unui colir depinde în mare parte de timpul de contact al substanţei active cu mucoasa oculară, cât şi de stabilitatea substanţei medicamentoase care poate suferi reacţii de hidroliză, oxido-reducere, racemizare etc , ce impun studii aprofundate în vederea realizării unor formulări potime ale medicamentelor oftalmice Aprecierea potenţialului iritativ al colirelor este un parametru important în cercetarea unei noi formule Cercetările se îndreaptă şi spre alte preparate chimice, cosmetice, recipiente oftalmice şi alte materiale care în mod accidental sau intenţionat pot veni în contact cu ochiul, în timpul utilizării lor Cercetările recente asupra evaluării tonicităţii preparatelor oftalmice utilizează o singură aplicare sau aplicaţii multiple de colir Aplicaţiile multiple pot fi extinse până la 21 zile şi implică atât studii asupra fenomenului de iritare cât şi studii asupra gradului de toxicitate sistemică Se efectuează examene oculare şi biomicroscopice, care sunt însoţite de observaţii asupra congestiei conjunctivei, inflamării acesteia, măririi cantităţii de apă, complicaţii ale irisului, opacifierea sau înceţoşarea corneei Aceste studii au dus la descoperirea a numeroase metode in vitro şi in vivo O atenţie deosebită a fost acordată evaluării efectelor conservanţilor asupra penetraţiei corneene, studiilor de citotoxicitate şi efectelor în ceea ce priveşte vindecarea rănilor oculare IV 1 SPAŢII DE PRODUCŢIE În farmacie, prepararea colirelor se efectuează în condiţii asemănătoare preparării volumelor mici de perfuzii, în spaţii special amenajate, delimitate strict, cu 1-2 compartimente, echipate cu mobilierul necesar În spaţiul farmaciei se pot amenaja boxe sterile, sub forma unor dulapuri (cutii) cu pereţii de sticlă sau plexiglas, prevăzute cu două deschideri, pentru introducerea mâinilor operatorului, prin intermediul unor mănuşi sterile; în aceste boxe se efectuează dizolvarea, filtrarea şi condiţionarea şi anexe pentru pregătirea şi sterilizarea ustensilelor, recipientelor de condiţionare primară, sterilizarea vehiculelor Boxa este echipată cu ustensile speciale preparării şi recipiente sterile pentru condiţionarea colirelor Asigurarea sterilităţii boxei sterile se realizează prin curăţenia perfectă a spaţiului, spălarea zilnică cu soluţii antiseptice a suprafeţelor (bromocet, fenosept, clorură mercurică), iradierea cu raze ultraviolete timp de o oră înaintea începerii lucrului; preparatorul va purta echipament steril, mănuşi de cauciuc În etuvă vor fi sterilizate ustensilele de lucru, vehiculele uleioase, substanţele active termostabile etc , iar la autoclav dopurile şi picătoarele din material plastic şi unele preparate finite În industria de medicamente, pentru fabricarea unor cantităţi mari de soluţii oftalmice, spaţiile de producţie sunt aceleaşi ca şi pentru soluţiile injectabile Se pot utiliza şi vitrine (boxe) sterile, ele fiind prevăzute cu flux de aer laminar, filtre HEPA (vezi medicamente injectabile), care trebuie să corespundă clasei 100 (G M P ) Intrările pentru personal sunt separate prin filtre (sas-uri) speciale, menţinute la presiune negativă,ca şi în zona de preparare aseptică şi la presiune pozitivă în zonele nesterile Personalul care lucrează este echipat cu îmbrăcăminte sterilă şi instruit pentru tehnica de filtrare aseptică Pentru confortul maxim al personalului şi pentru a reduce la minim degradarea celulelor epidermice şi părului operatorului, temperatura trebuie menţinută între 20-27,7 grade C şi 45-60 % umiditate relativă IV 2 ECHIPAMENT DE PRODUCŢIE Proiectarea instalaţiilor utilizate în ariile de lucru, controlate microbiologic, este aceeaşi, indiferent dacă sunt pentru fabricarea de produse injectabile sau oftalmice ; ea este aleasă în funcţie de operaţiile procesului tehnologic Toate aparatele, ustensilele, tuburile, rezervoarele, pompele şi conductele trebuie să fie realizate din oţel rezistent la cel mai înalt grad de coroziune, cu suprafeţe netede, fără zgârieturi sau defecte care ar putea servi ca puncte pentru începerea coroziunii De asemenea, în proiectarea acestor instalaţii se va evita orice mecanism generator de particule (se preferă mecanismul hidraulic) Tot echipamentul trebuie să fie bine curăţat, spălat şi dezinfectat, de fiecare dată, când se începe fabricarea unei şarje de colir, la fel ca la medicamentele injectabile Dezinfectanţii potriviţi sunt apa oxigenată, soluţii de fenol şi derivaţi, acidul peracetic, bromocetul, soluţia de clorură mercurică, în special pentru suprafeţe şi spaţiul de lucru Echipamentul liniei de fabricaţie, după caz, se va steriliza cu alcool, apă fiartă, vapori fluenţi, autoclavare sau căldură uscată Frecvent, se utilizează vapori fluenţi, filtraţi prin circularea aerului, filtre de aer în teflon ; circuite lichide Sterilizarea se va efectua la 121 grade C, timp de o oră Sterilizarea aerului din încăperi se efectuează cu vapori de formol, timp de 6 ore, după care vaporii sunt eliminaţi şi înlocuiţi cu aer steril Înainte de începerea lucrului, aerul şi suprafeţele boxei sterile se iradiază cu raze ultra violete timp de o oră De asemenea, în compartimentele anexe, la etuvă, se sterilizează ustensilele de lucru, substanţele termostabile, vehicule uleioase La autoclav se sterilizează recipientele de sticlă, capacele şi subcapacele, picătoarele de sticlă ; cele din plastomeri sunt supuse la oxid de etilen IV 3 RECIPIENTE DE CONDIŢIONARE Pentru condiţionarea colirelor se utilizează la fabricare un material uşor sterilizabil, facil de manipulat şi fără pericol pentru bolnav Se folosesc : sticla, plasmerii şi elastomerii F R X nu prevede nici o specificare în ceea ce priveşte calitatea sticlei pentru colire, dar se preferă să se utilizeze sticla neutră, pentru a nu modifica pH-ul colirelor Se utilizează sticla de culoare brună sau plastomeri opaci, pentru protecţia faţă de lumină Dintre plastomeri, cel mai mult se indică polietilena, din care se fabrică capace şi subcapace, picătoare pentru flacoane de sticlă cât şi din plastomeri Plastomerii prezintă următoarele inconveniente : sunt destul de dificil de sterilizat prin căldură, sunt mai puţini transparenţi decât sticla, nu sunt suficient de etanşi, în particular pentru oxigen, aer, în cazul substanţelor sensibile la oxidare ; se pretează foarte puţin la operaţiile de liofilizare Elastomerii se folosesc pentru dopuri ; ei trebuie verificaţi dacă nu cedează componente în soluţie, dar nici nu trebuie să absoarbă substanţele active sau auxiliare din colir (conservantul mai ales) Frecvent, la ora actuală, capacitatea flacoanelor pentru colirele multidoze este de 3-5 ml , suficientă pentru un tratament de câteva zile ; în general, nu se depăşeşte volumul de 10 ml În caz de operaţii sau leziuni accidentale importante ale ochiului, se vor utiliza doze unitare de colir-oftadoze (care nu conţin conservant) Colirele unidoze se fabrică industrial ; iniţial ele au fost condiţionate în fiole de sticlă de 1-2 ml ; mai nou ele se fabrică din polietilenă şi au o capacitate unitară de 0,4-1 ml ; după deschiderea capilarului, conţinutul este eliberat prin apăsare Industria de medicamente utilizează astăzi pentru colire, recipiente de condiţionare primară, foarte diferite ca formă, dimensiune, compoziţie a materialului de fabricare : • flacoane din sticlă, însoţite de picător (instilator) sterilizat la 121 grade C, timp de 15 minute, ambalat separat, în plic de polietilenă termosudat ( forma clasică) ; picătorul prezintă o extremitate cu cauciuc, care prin apăsare eliberează picăturile de colir ; picătorul este plasat în interiorul flaconului; • flacon din sticlă, prevăzut cu dop picător din plastic, extern, care prin răsturnare permite obţinerea de picături, printr-o apăsare uşoară, el este protejat de un capac ; pot fi şi alte dispozitive de picurare ; • fiole de sticlă cu unul sau două capilare, închise, sterilizate prin autoclavare În momentul utilizării, se sparge la un capăt şi se aplică un picător de plastic ; tipurile mai vechi cu două capilare se sparg la ambele capete : la unul se fixează o tetină de cauciuc, celălalt servind pentru instilare (riscul de particule de sticlă este mare) ; • flacon de sticlă standard – tip antibiotic : închis cu un buton de cauciuc şi capsulă de aluminiu În momentul utilizării se aplică un dop picător din material plastic, condiţionat în saşet sterilizat • flacon din material plastic (polietilenă) multidoze cu dop picător sau flacon plastic monobloc închis, necesitând perforarea emboului vărsător de un perforator plasat în capac sau prin secţionarea emboului vărsător cu un foarfece steril • Tipul cel mai nou de recipient pentru condiţionarea coli- relor îl reprezintă flacoanele din plastomer monobloc, care se deschid prin răsucirea capilarului ; pot avea dimensiuni de la 1-10 ml • Flacon din material plastic pentru o singură administrare – oftadoze, obţinute prin procedeul modern de suflare-umplere-sigilare automată de 0,4-0,5 ml Dacă substanţa este instabilă ea poate fi condiţionată sub formă de pulbere sterilă sau comprimate sterile, în flacon tip antibiotic sau fiolă de sticlă, ambalată împreună cu o a doua fiolă, care conţine solventul steril, pentru prepararea colirului „ex tempore “ • Colir presurizat, prezentat în „bombă de aerosol “ : Flacoanele de sticlă se spală, se usucă şi se sterilizează prin fierbere cu apă distilată sau în etuvă la 180 grade Celsius, o oră Capacele, subcapacele, dopurile picătoare din plastomeri termostabili se pot steriliza în casolete la autoclav, la 121 grade Celsius, 15-20 minute ; cele din plastomeri termolabili se sterilizează cu oxid de etilen Recipientele tip oftadoze se fabrică steril prin procedeul automat de suflare-umpleresigilare (la 165 grade Celsius ) IV 4 FAZELE PREPARĂRII MEDICAMENTELOR OFTALMICE Medicamentele oftalmice se pot prezenta sub diferite forme farmaceutice, care se prepară după regulile specifice fiecăreia, în parte, ca şi medicamentele injectabile În cazul colirelor, deosebim două direcţii : • • prepararea în farmacie ; fabricarea în industria de medicamente Prezentarea acestora va fi efectuată în funcţie de viteza de eliberare a substanţei medicamentoase din forma farmaceutică Forme oftalmice cu eliberare convenţională Acestea sunt reprezentate de formele oftalmice clasice, tradiţionale : soluţii apoase, băi oculare, comprimate şi pulberi pentru soluţii oftalmice, soluţii pentru lentile de contact Soluţii oftalmice apoase Colirele apoase sunt forme oftalmice cu acţiune locală, imediată, după aplicare, la nivelul zonei oculare (Oculoguttae, F R X) În farmacie, prepararea picăturilor pentru ochi constă în următoarele faze : cântărirea substanţelor medicamentoase şi auziliare ; dizolvare ; clarificarea soluţiei ; umplerea şi închiderea recipientelor ; sterilizare ; aplicarea etichetei La preparare se respectă aceleaşi reguli generale descrise pentru soluţii, urmând calea aseptică (prin metode care să asigure sterilitatea şi să evite contaminarea ulterioară cu microorganisme) Cântărire şi dizolvare Substanţele medicamentoase şi auxiliare se cântăresc, se dizolvă în solventul indicat ; ca substanţe auxiliare se pot folosi agenţi de ajustare a pH-lui, conservanţi şi se completează cu solvent la masa prescrisă (m /m ) Clarificarea soluţiei se efectuează prin filtrare, pentru a se obţine soluţii limpezi, lipsite de particule Se utilizează ca material filtrant, hârtia de filtru, filtru din sticlă sinterizată, filtre cu membrană, care au mărimea porilor de 0,45-1,2 micrometrii Clarificarea soluţiei poate fi efectuată direct în recipientul final, dacă soluţia este sterilizată prin filtrare Operaţia are drept scop eliminarea totală a particulelor şi particulelor mai mari de 50 micrometrii, în special de formă aciculară, care pot provoca iritaţii, durere, la nivelul zonei oculare Umplerea, închiderea recipientelor Sterilizarea Soluţia este filtrată în recipientul de condiţionare primară final şi acesta este închis cu dop picător sau alt dispozitiv de închidere adecvat, care asigură etanşeitatea flaconului În farmacie, se utilizează recipiente de sticlă incolore sau colorate în brun, care se închid cu dop picător, exterior, protejat de un capac Pentru sterilizare se utilizează metodele indicate la soluţiile injectabile : prepararea pe cale aseptică, sterilizarea prin căldură, filtrare sterilizantă, adăugarea de conservanţi şi combinarea procedeelor menţionate, ţinându-se seama de proprietăţile fizico-chimice ale substanţelor - Sterilizarea la autoclav se aplică substanţelor termostabile prelucrate în colire apoase ; metoda se utilizează în farmaciile de spital, care posedă aparatura necesară Soluţia este transferată în recipientul final, care este închis, pentru a evita expunerea la microorganisme ; sterilizarea are loc la vapori sub presiune, în autoclav, la 121 grade Celsius, 15 minute sau 115 grade Celsius,30 de minute Operaţia de sterilizare este obligatorie pentru colirele unidoză Metoda de sterilizare prin autoclavare este o metodă frecvent utilizată în cazul fabricării colirelor în industrie - Sterilizarea la cald şi asocierea de conservant Soluţia apoasă conţinând şi un conservant este adusă în recipientul final, care este închis şi expus la 98-100 Celsius, 30 de minute ; metoda se explică frecvent in farmacie - Filtrarea sterilizantă se aplică colirelor cu substanţe termolabile Se utilizează filtre speciale, din materiale poroase sau membrane, filtrante, care reţin microorganismele şi sporii Toate operaţiile se efectuează, pe cale aseptică, cu ustensile, vehicule şi recipiente sterilizate în prealabil Se lucrează în boxesterile, sub flux de aer laminar Soluţia apoasă este sterilizată prin filtrare şi transferată, prin tehnica aseptică, într-un recipient steril, care se întinde imediat Se utilizează filtre bacteriene cu mărimea porilor de 0,22 micrometri Acest tip de filtru poate fi plasat într-un suport Swinnex, sau o seringă hipodermică (autoclavate înainte de folosire) Mult utilizate la ora actuală sunt membranele filtrante tip Millipore, Gelmer În farmacie, picăturile pentru ochi se eliberează în flacoane prevăzute cu dop picător Pe flacon se aplică eticheta de uz extern, pe care se notează : denumirea colirului, numărul reţetei, modul de administrare, condiţiile de păstrare : “la rece”, “ferit de lumină”, cu specificaţia, după caz, „conţine conservant” şi termenul de valabilitate La eliberare, se controlează soluţia, dacă este limpede sau dacă nu s-au propus modificări în aspectul acesteia Fazele procesului tehnologic de fabricare a colirelor în industria farmaceutică, fazele procesului tehnologic de fabricare a soluţiei oftalmice sunt aceleaşi ca şi pentru soluţiile injectabile : livrarea materiilor prime ; cântărire ; sterilizarea materiilor prime termostabile (substanţe, vehicul) ; dizolvare ; completare la masa prevăzută ; filtrarea soluţiei ; condiţionarea primară ; sterilizare ; marcare, grupare, ambalare ; depozitare ; controlul în cursul fabricării Fabricarea industrială a colirelor se efectuează în instalaţii automatizate de preparare şi condiţionare, în flux continuu, respectându-se condiţiile riguroase de asigurare a sterilităţi În industrie, ca şi în cazul preparări în farmacie, pentru colire se respectă regulile generale descrise la monografia de generalităţi “Oculoguttae” , urmărindu-se, după caz, tehnologia de preparare aseptică – filtrare sterilizată, conservanţi-filtrare prin membrane microporoase sau sterilizare prin autoclavare Dacă substanţele sunt instabile, în timpul procesului de repartizare în recipientele de condiţionare primară, aerul înlocuit de azot sau gaz inert, sterilizat (trece prin filtru bacterian) În ultimi ani a evoluat considerabil fabricarea colirelor în recipiente unitare, pe bază de polietilenă, numite oftadoze, care nu prezintă riscul de spargere ca sticlă Acest avantaj a condus uni creatori de maşini industriale să producă maşina numită BOTTLE-PACK, care realizează automat prepararea şi condiţionarea Schema de fabricare este următoarea : realizarea continuă, pe o singură maşină compactă, plecând de la gradul de polietilenă de densitate joasă prin : extruzime-suflare de plachete cu recipient unidoză : granule de plastomer sunt supuse în extrudor la o presiune de 200-250 kg/cm pătraţii şi la o temperatură de 160-180 grade Celsius, materialul fiind deci “steril” în timp ce capătă formă ; umplere aseptică a dozelor de plastomer cu soluţie oftalmică sterilă ; închiderea la cald, signarea recipientelor ; răcire, eliminarea şi divizarea în plachete cu 5 sau 10 doze ; ambalarea şi depozitarea Granulele de polietilenă trec astfel, în câteva secunde, la starea pseudoplastică Includ soluţia sterilă şi ajung din nou în starea solidă, sub formă de plachete rigide Maşina funcţionează în spaţiu aseptic (boxă sterilă) , 12 ore continuu şi necesită o pregătire de mai puţin de o oră, pentru spălare şi sterilizare (la 121 grade Celsius , 1 oră) Pentru colire realizează oftadoze de 0,4sau 0,5 ml , cu o şarjă de 8 litri soluţie În funcţie de matriţă se pot realiza şi colire multidoze cu volum mai mare de 5 sau 10 ml ,cu o şarjă 25 litri Dar în flacoane de polietilenă nu pot fi condiţionate toate colirele Astfel este cazul produselor oxidabile de tipul adrenalinei, vitaminei C, unii derivaţi minerali, produse volatile ş a IV 5 AMBALAREA În industrie, recipientele unidoză şi multidoză se ambalează în cutii de carton Pe eticheta recipientului şi ambalajului sunt inscripţionate : - denumirea şi formula produsului industrial ; - concentraţia soluţiei oftalmice ; - marca şi denumirea fabricii ; - termenul de valabilitate (data expirării) ; - modul administrării ; - condiţii de păstrare Recipientele se ambalează în cutii de carton reprezentative fiecărei specialităţi farmaceutice Dacă recipientul nu are sistem picător, în cutie se introduce un picător în ambalaj steril, o fişă de control, care prevede data fabricării, număr de şarje de fabricaţie, numărul verificatorului, date necesare în vederea identificării lotului în caz de erori şi prospect cu date fizico-chimice şi farmacologice ale colirului (mod de întrebuinţare, posologie, eventuale contraindicaţii sau efecte secundare) Cutiile sunt grupate în pachet, care se stochează în depozitul fabricii, până la obţinerea avizului de calitate : buletinul de analiză, de la laboratorul de control, şi fişa verde de menţiunea : “Corespunde” (dacă lotul este necorespunzător se aplică fişa roşie) În timpul cât este în carantină, pentru analiză, lotul are eticheta portocalie IV 6 DEPOZITAREA Colirele se păstrează la loc uscat, ferit de lumină, la temperatura camerei Termenul de valabilitate a colirelor este diferit şi depinde de stabilitatea fizico-chimică a substanţelor active, de prezenţa sau absenţa conservantului F R X nu menţionează un termen de valabilitate anumit pentru colire, dar recomandă să fie preparate la nevoie şi să se specifice pe etichetă termenul de valabilitate Colirele preparate în farmacie se păstrează timp scurt, maximum 2 luni când conţin conservant, şi se utilizează în termen de 15 zile de la deschiderea flaconului Colirele preparate de industrie trebuie să aibă în general un termen de valabilitate de aproximativ 1-5 ani Colirele multidoze (sterilizate prin adaos de conservanţi) nu se vor folosi mai mult de 15 zile de la deschiderea flaconului, dacă este asigurată stabilitatea substanţei medicamentoase Colirele unidoze se utilizează o singură dată Pentru băile oculare se recomandă folosirea timp de 24 ore de la deschiderea flaconului IV 7 FORME OFTALMICE CU ACŢIUNE PRELUNGITĂ La aceste forme oftalmice, efectul terapeutic se produce într-o perioadă de timp mai lungă Eliberarea substanţei medicamentoase este modificată prin aceleaşi metode prezentate la medicamentele injectabile Soluţii oftalmice apoase cu vehicul vîscozifiant Utilizarea substanţelor macromoleculare hidrofile, în soluţii apoase, ca vehicule pentru medicamentele oftalmice, conduce la prelungirea efectului terapeutic, influenţând eficacitatea, toleranţa şi stabilitatea în timp, a colirului Prin mărirea vîscozităţii mediului, colirele devin emoliente, bine tolerate şi determină un contact prelungit al substanţei cu mucoasa oculară, ceea ce măreşte durata de acţiune Preparatele vâscoase micşorează producerea reflexă a lacrimilor, ceea ce evită îndepărtarea colirului din ochi, realizând şi absorbţia unei cantităţi mai mari de substanţă activă Totodată, asigură o stabilitate optimă a substanţei în timp, încetinind eventualele reacţii de degradare Dar, vâscozitatea nu poate depăşi limita de 40-50 mPa – s, deoarece apare riscul obstruării canalelor lacrimale De asemenea s-a constatat că agenţii vîscozifianţi au şi rolul de a micşora toxicitatea medicamentului Se utilizează derivaţi de metilceluloză, alcool polivinilic, polividonă, dextrani, gelatină, carbopoli Soluţia vîscozifiantă se prepară prin umectarea, înbibarea şi dizolvarea la rece sau la cald, în funcţie de natura substanţei macromoleculare Soluţii oftalmice uleioase Colirele uleioase sunt forme oftalmice mai puţin utilizate ca cele apoase Folosirea lor este justificată dacă se urmăreşte un contact prelungit cu mucoasa oculară, deoarece prin efectul depot, prelungesc activitatea medicamentului Ca solvent se utilizează vehicule lipofile, în principal uleiul de floarea soarelui neutralizat şi sterilizat (F R X) ; pentru prepararea colirelor cu substanţe liposolubile se mai pot folosi : uleiul de ricin, de arahide, sau de soia În colire este necesară asocierea de agenţi antioxidanţi ca tocoferol 0,01 % Se pot adăuga şi alte substanţe auxiliare ca : acidul oleic, alcoolul benzilic, 0,05 %, cu rol de mărire a solubilităţii Se lucrează aseptic, cu vehiculul sterilizat în prealabil, la 150 grade C, o oră Colirele uleioase sunt mai stabile la contaminarea cu microorganisme ; de asemenea, nu necesită izotonizanţi şi nici ajustarea de pH Colirele uleioase au o utilizare mai limitată, ele nu aderă de mucoasa oculară, hidrofilă, dar sunt transparente În locul lor se preferă unguentele oftalmice Sub formă de colire lipofile se prepară : substanţele liposolubile : alcaloizii bază, pilocarpina, atropina, cocaina, fizostigmina Suspensii oftalmice Suspensiile oftalmice sunt forme oftalmice lichide, sterile, formate dintr-o fază solidă, fin dispersată într-o fază lichidă, destinate tratamentului afecţiunilor oculare Aceste sisteme disperse bifazice sunt indicate în cazul în care substanţele medicamentoase prezintă o solubilitate limitată în apă, sau când este necesară o prelungire a acţiunii terapeutice Condiţiile de fabricare şi necesarul de echipament sunt asemănătoare cu cele pentru medicamentele parenterale materiile prime, substanţele medicamentoase şi auxiliare (vehicule şi adjuvanţi) trebuie să fie de cea mai înaltă puritate fizică, chimică şi microbiologică Se utilizează aceleaşi vehicule şi adjuvanţi ca şi pentru soluţiile oftalmice Unguente oftalmice Unguentele oftalmice (Oculenta)sunt forme sterile, de consistenţă semisolidă, obţinute prin dispersarea subsranţelor medicamentoase în excipienţi şi destinate tratamentului afecţiunilor oculare sau în scop diagnostic Ele trebuie să corespundă prevederilor monografiei de generalităţi Unguenta ophtalmica (F R X) Unguentele oftalmice pot fi considerate ca o extindere logică a picăturilor oftalmice vâscoase Mai bune decât soluţiile oftalmice, ele sunt indicate mai ales pentru prelungirea acţiunii unui medicament : secreţia lacrimală va dilua mai dificil unguentul şi remanenţa sa va permite o acţiune prelungită Se preferă aplicarea lor seara, deoarece unele unguente oftalmice formează cu lacrimile o emulsie, care împiedică vederea (voalare) Se aplică în sacul conjunctival, pentru tratamentul afecţiunii pleoapelor sau pe gene IV 8 FORME OFTALMICE DE TRANSPORT ŞI ELIBERARE LA ŢINTĂ În această categorie de forme oftalmice noi intră lipozomii şi formele încapsulate : microcapsule şi nanoparticule Lipozomii oftalmici (sisteme vectorizate, veziculare) se obţin în acelaşi mod ca cei injectabili S-au preparat lipozomi oftalmici cu antibiotice (gentamicină), cu iodoxuridină (pentru tratamentul keratitei herpetice) Preparatele astfel aplicate se menţin la concentraţii terapeutice o perioadă de timp mai lungă, decât formele cu administrare convenţională Diferitele sisteme terapeutice oftalmice descrise nu pot fi considerate ideale Costul ridicat, senzaţia de corp străin în ochi, toleranţa insuficientă şi încă lipsa de obişnuinţă explică succesul mic al produsului Occusert Insertele solubile nu asigură un control real al eliberării Ele produc adesea o senzaţie de jenă, disconfort, mai ales în perioada iniţială ce precede hidratarea lor Dispozitivele inplantabile sunt interesante pentru tratamentul regulat, de lungă durată, la animal ; la om se pune problema actului chirurgical de plasare Sistemele polimerice ultradispersate : lipozomi, sistemele incapsulate, latexurile constitue o soluţie de studiat pentru viitor IV 9 CARACTERELE ŞI CONTROLUL CALITĂŢII Atât pentru colirele preparate în farmacie cât şi pentru cele industriale, controlul de calitate se efectuează de către laboratorul de control Pentru colirele industriale, calitatea este asigurată, prin controlul efectuat în cursul procesului de fabricare, la fiecare etapă Produsele finite, în carantină, în depozitul fabricii sunt supuse la control fizic, chimic, microbiologic şi biologic, cât şi clinic Calitatea formelor farmaceutice oftalmice se controlează după farmacopee şi normele de fabricaţie prin examene macroscopice, analize chimice, biologice şi microbiologice F R X prevede următoarele controale : aspect : - picăturile pentru ochi – soluţii apoase sau uleioase, trebuie să fie limpezi, practic lipsite de impurităţi mecanice ; colirele vâscoase să fie transparente sau slab opalescente, cu aspect omogen ; - picăturile pentru ochi – suspensii pot prezenta un sediment uşor, redispersabil prin agitare -pH-ul picăturilor pentru ochi de determină potenţiometric ;masa totală de recipient, dozarea substanţelor active şi sterilizarea Se mai poate controla : - vâscozitatea, pentru colirele vâscoase, după metodele F R ; - tonicitatea, prin metode indirecte ; determinarea punctului de congelare a soluţiilor cu ajutorul unui termometru Beckmon (prin crioscopie se determină caracteristicile izoosmotice ale soluţiilor oftalmice) ; iar pentru determinarea caracteristicilor izotonice se utilizează metode biologice (metoda hematocritului) V 1 PREPARATE PREVĂZUTE DE F R X Picături pentru ochi cu sulfat de atropină 1% Rp / Atropinii Sulfas 1 g Acidum boricum 1,5 g Natrii Tetraboras 0,15 g Soluţio phenylhydrargyri boratis 0,2 % 1 g Aqua destillata q s ad 100 g M f soluţio D S extern Colir Preparare : Acidul boric şi tetraboratul de Na, se dizolvă în 90g apă la fierbere iar după răcire se adaugă sulfatul de atropină, soluţia de borat-fenil mercur 0,2 %, se completează cu apa distilată până la 100 g şi apoi se filtrează Este o soluţie limpede, incoloră Conservare : ferit de lumină şi umezeală, la VENENA în flacoane prevăzute cu picător, iar pe etichetă se menţionează OTRAVĂ Acţiune terapeutică :provoacă midriază prin paralizia terminaţiilor nervului oculomotor comun homolateral ; paralizia acomodării de lungă durată (zile), relaxează muşchii ciliari, determinând obstrucţia canalelor de drenaj din zona ciliară şi creşterea tensiunii intraoculare Mod de administrare : sub formă de picături Picături pentru ochi cu nitrat de pilocarpină 2% Rp / Pilocarpinii nitras 2 g Acidum boricum 1,5 g Natrii tetraboras 0,15 g Soluţio phenylhidrargyri boratis 0,2 % 1 g Aqua destillata q s ad 100 g M f soluţio D S extern Colir Preparare : Acidul boric şi tetraboratul de sodiu, se dizolvă prin încălzire, lafierbere în 90g , se adaugă nitratul de pilocarpină şi soluţia de borat- fenil- mercur 0,2 % , se completează cu apă până la 100g şi apoi se filtrează Este o soluţie limpede incoloră Conservare : în recipiente colorate, la VENENA, iar pe etichetă se menţionează OTRAVĂ Acţiune terapeutică : stimulează contracţia musculaturii netede a globului ocular Mod de administrare : se instilează de 4-6 ori/zi, câte o picătură Picături pentru ochi cu rezorcinol 1 % Rp / Resorcinolum 1 g Acidum boricum 1,3 g Soluţio phenylhidrargyri boratis 0,2 % 0,5 g Aqua destillata q,s ad 100 g M f soluţio D S extern Colir Preparare : acidul boric se dizolvă la fierbere în 80g apă După răcire se adaugă rezorcinolul şi soluţia de borat- fenil-mercur 0,2 % ; se completează cu apă până la 100 g şi se filtrează Conservare : în recipiente colorate, deoarece rezorcinolul sub acţiunea luminii se degradează, la SEPARANDA Acţiune terapeutică : antiseptic slab Mod de administrare : instilare de picături sau sub formă de spălături oculare Oculoguttae Argenti Nitras 1 % Rp / Argenti nitras 1 g Natrii nitras 1 g Aqua destillata q s ad 100 g M f soluţio D S extern Colir Preparare : azotatul de argint şi azotatul de sodiu se dizolvă în 90 g apă distilată, proaspăt fiartă şi răcită, se completează la 100 g şi se filtrează Conservare : în recipiente prevăzute cu dop picător Acţiune terapeutică : astringent, caustic, uşor dezinfectant Mod de administrare : sub formă de picături Soluţie Protargol 1 % Rp / Protargol 1 g Aqua destillata q s ad 100 g M f soluţio; D S extern Colir Preparare : Soluţia oftalmică de protargol se prepară în concentraţie de 5 % Apa distilată fiartă şi apoi răcită se aduce într-o capsulă şi la suprafaţa lichidului se presară protargolul fără a amesteca Se lasă 30 de minute apoi soluţia se traversează într-o sticlă neutrâ, brună şi sterilizată Se foloseşte apa fiartă şi răcită deoarece variaţiile de temperatură micşorează stabilitatea soluţiilor coloidale cu apariţia de tulbureli sau de precipitate Soluţia nu se agită, deoarece spumifică puternic antrenând substanţa activă nedizolvată în spumă Astfel protargolul se aglomerează şi se dispersează greu Pentru ionizare acestui colir se recomandă glucoză 4,4 % sau azotat de sodiu 1,38 % Soluţia de protargol nu se filtrează deoarece coloidul poate fi reţinut în porii filtrului prin fenomene de absorbţie şi capilaritate Se poate filtra dacă este nevoie prin tifon steril Se eliberează în flacoane colorate şi neutre Sub acţiunea luminii complexul coloidal de argint se poate descompune cu separarea de argint metalic Se recomandă să se prepare la nevoie Se întrebuinţează în tratamentul conjunctivitelor, oftalmii purulente, blefarite În concentraţii 1-5 % se foloseşte pentru prevenirea oftalmiei gonococice la nou-născuţi V 2 PREPARATE DIN IMPORT I Substanţa activă : Betaxolol clorhidrat echivalent cu betaxolol bază BETOPTIC –soluţie sterilă oftalmică (0,5 %) BETOPTIC S - suspensie sterilă oftalmică (0,25 %) INDICAŢII : tratamentul glaucomului cronic cu unghi deschis şi a hipertensiunii intraoculare II Substanţa activă : Betametazonă şi cloramfenicol BETABIOPTAL – soluţie oftalmică INDICAŢII : în infecţiile oftalmice nepurulente cu germeni sensibili la cloranfenicol atunci este utilă asocierea acţiunii antiinflamatorii a betametazonei III Substanţa activă : Betametazonă sodiu fosfat şi gentamicină sulfat GARASONE – soluţie pentru uz oftalmic/otic şi unguent oftalmic INDICAŢII : ameliorează edemul, roşeaţa şi pruritul asociate unor afecţiuni oculare, inclusiv cele asociate alergiilor sau infecţiilor bacteriene suspectate sau dovedite şi cele consecutive traumatismelor sau intervenţiilor chirurgicale IV Substanţa activă : Cloramfenicol COLBIOCIN – soluţie oftalmică SIFICETINĂ – soluţie oftalmică şi unguent oftalmic SPERSADEX – picături pentru ochi INDICAŢII : toate infecţiile oculare externe produse de germenii sensibili la Cloramfenicol : conjunctivite, keratite, traumatisme mecanice sau termice, infecţii pre- şi postoperatorii V Substanţa activă : Ciprofloxacină CILOXAN – soluţie sterilă oftalmică şi auriculară CIPLOX – soluţie oftalmică şi unguent oftalmic INDICAŢII : tratamentul infecţiilor superficiale oculare date de germeni sensibili la ciprofloxacină : conjunctivite, keratite, keratoconjunctivite, ulcere corneene, blefarite VI Substanţa activă : Dexametazonă ETA BIOCORTILEN VC – soluţie oftalmică MAXITROL – suspensie sterilă oftalmică MAXIDEX – suspensie sterilă oftalmică TOBRA DEX – suspensie sterilă oftalmică şi unguent oftalmic INDICAŢII : inflamaţiile oculare care răspund la tratamentul cu corticosteroizi, asociate cu infecţiile oculare bacteriene superficiale precum şi atunci când există riscul apariţiei infecţiilor oculare 